Talba għall-investigazzjoni mill-Ispeaker wara leakage li jattakka l-proċess Parlamentari Il-Ministru għall-Ġustizzja, Edward Zammit flimkien mal-Whip tal-Grupp Parlamentari Laburista, Glenn Bedingfield talbu lill-Ispeaker tal-Parlament Anġlu Farrugia biex jinvestiga ħruġ ta' informazzjoni. Dan sar wara li f'sezzjoni tal-midja ġie maħruġ rapport kunfidenzjali tal-Kummissarju għall-Istandards fil-Ħajja Pubblika. Il-każ jirreferi għal rapport dwar il-Ministru Carmelo Abela. Id-deputati tal-Gvern irrimarkaw li l-midja għandha kull dritt li tfittex l-informazzjoni iżda jeżisti nuqqas ta' min hu fil-pussess ta' dan ir-rapport u ġie jaqa' u jqum mill-proċeduri tal-Kumitat imsemmi, tant li aġixxa biex jiġġustifika l-ħidma tiegħu. Dawn it-tip ta' rapporti bħal dawn jingħataw biss lill-membri ta' dan il-kumitat. Il-Ministru Zammit Lewis u d-Deputat Bedingfield qalu li dan il-każ huwa turija ċara kif dan il-ħruġ ta' informazzjoni huwa attakk fuq il-proċess Parlamentari. Id-Deputati msemmija qed jitolbu investigazzjoni li l-affarijiet qed isiru b'mod serju minn kull min hu nvolut.